Možnosti užívania Novalginu a Nalgesinu spolu s Aspirínom pri liečbe horúčky
Dobry den prajem, mozem uzit Novalgin, pripadne nalgesin pri teplote. Totiz uzivam aspirin , riedenie krvi, pre IM. Dakujem popekne.
Dobrý deň,
ďakujeme za Vašu otázku.
Súčasné podávanie Novalginu a Aspirinu Protect môže viesť k skríženej senzitivite so vznikom alergických reakcií (dyspnoe, cyanóza, zastavenie dychu a pod.).
Medzi liekmi Aspirin Protect a Nalgesin boli pozorované viaceré klinicky stredne závažné interakcie, ktoré môžu ovplyvniť prebiehajúcu liečbu (zvýšené riziko krvácania, vplyv na hladinu draslíka, zvýšené riziko nežiadúcich účinkov Nalgesinu).
Preto užívanie ani jedného z uvedených liekov bez predošlej porady s lekárom neodporúčam. Ako najvhodnejšia možnosť (hoci nie bez rizika ovplyvnenia účinku) sa javí byť kombinácia lieku Aspirin Protect s paracetamolom (Paralen, Panadol Novum, Paracetamol, Medipyrin).
Prajem skoré uzdravenie.
S pozdravom
PharmDr. Veronika Kiabová